எனக்குத் தெரிந்து புத்தகப் பதிப்பாளர்களிடம் முன்வைக்கப்படும் கேள்வியில் ஒன்று கூட ஆடை தயாரிப்பவர்களிடமும், கைப்பேசி தயாரிப்பவர்களிடமும் முன்வைக்கப்படுவதில்லை. அப்படி வைக்கவும் முடியாது. ஏனெனில் புத்தகப்பதிப்பளர்களுக்கும் ரோட்டோரமாக கீரைக் கடை வைத்திருக்கும் பாட்டிக்கும் பெரிய வித்தியாசம் கிடையாது. இங்கு முதலாளிகள் அனைவரும் அணுகும் விதத்தில் இருக்கிறார்கள். தெருவுக்கு வந்து தன் பண்டத்தை விற்பனை செய்ய வேண்டிய சூழல் இருக்கிறது. அதனால் வாங்குபவர்கள் அவர்கள் இஷ்டத்துக்கு பேரம் பேச முடிகிறது. வியாபாரம் படியவில்லை என்றால் புத்தகத்தை என்ன செய்வது ? Inventory manage செய்ய வேண்டுமே. அதற்காகவாவது விற்கவே பதிப்பாளர்கள் முற்படுவார்கள்.